Davlat taʼlim muassasalarida yuridik taʼlimning uzluksiz tizimini joriy etish hamda voyaga yetmagan yoshlarning huquqiy madaniyati va savodxonligini oshirish chora-tadbirlari toʻgʻrisida
(resolution, 2024-08-27)

Oʻzbekiston Respublikasi Prezidentining “Maʼmuriy islohotlar doirasida adliya organlari va muassasalarining masʼuliyatini yanada oshirish hamda ixcham boshqaruv tizimini shakllantirish toʻgʻrisida” 2024-yil 24-maydagi PF-80-son Farmoniga muvofiq yuridik taʼlimning uzluksizligini taʼminlash hamda voyaga yetmaganlar va yoshlarning huquqiy madaniyati va savodxonligini oshirish maqsadida Vazirlar Mahkamasi qaror qiladi: 1. Oʻzbekiston Respublikasi Prezidentining “Maʼmuriy islohotlar doirasida adliya organlari va muassasalarining masʼuliyatini yanada oshirish hamda ixcham boshqaruv tizimini shakllantirish toʻgʻrisida” 2024-yil 24-maydagi PF-80-son Farmonida quyidagilar belgilanganligi maʼlumot uchun qabul qilinsin: maktablarda “Huquq sinfi” va huquq fanlari chuqurlashtirilgan holda oʻqitilishini tashkil etish orqali yuridik kadrlarni tayyorlashda “maktab — litsey — texnikum — universitet” tizimini joriy etish; Namangan va Samarqand viloyatlari yuridik texnikumlari negizida Toshkent davlat yuridik universitetining akademik litseylarini tashkil qilish hamda ularning iqtidorli bitiruvchilarini “yurisprudensiya” yoʻnalishidagi oliy taʼlim muassasalariga suhbat asosida test sinovlarisiz qabul qilish; Adliya vazirligining maxsus elektron platformasi orqali huquq fani oʻqituvchilarining kasbiy bilim va koʻnikmalarini uzluksiz oshirib borish hamda ularni metodik taʼminlash tizimini yoʻlga qoʻyish; oʻquvchilar oʻrtasida “Huquq bilimdoni” fan olimpiadasi, huquq fani oʻqituvchilari oʻrtasida “Eng yaxshi huquq oʻqituvchisi” koʻrik-tanlovini oʻtkazib borish; maktab oʻquvchilarining huquqiy bilimlarni mustaqil oʻzlashtirishiga qaratilgan koʻrgazmali oʻquv qoʻllanmalari, videoroliklar, kompyuter oʻyinlari va mobil ilovalarni yaratish. 2. Oʻzbekiston Respublikasi Adliya vazirligi Maktabgacha va maktab taʼlimi vazirligi bilan birgalikda 2024/2025 oʻquv yilidan boshlab bosqichma-bosqich umumiy oʻrta taʼlim muassasalarida (keyingi oʻrinlarda — umumtaʼlim muassasalari) “Davlat va huquq asoslari” fani chuqurlashtirib oʻqitiladigan variativ oʻquv rejalari asosida zamonaviy koʻrgazmali oʻqitish vositalari bilan taʼminlangan “Huquq sinflari”ni tashkil etish choralarini koʻrsin. 3. Oʻzbekiston Respublikasi Adliya vazirligi hamda Maktabgacha va maktab taʼlimi vazirligining Toshkent davlat yuridik universiteti huzuridagi Namangan va Samarqand viloyatlari akademik litseylariga (keyingi oʻrinlarda — akademik litseylar) qabulni 2024/2025 oʻquv yilidan boshlab amalga oshirish toʻgʻrisidagi takliflariga rozilik berilsin. 4. Quyidagilar umumtaʼlim muassasalarining “Davlat va huquq asoslari” fani doirasidagi asosiy vazifalari etib belgilansin: umumiy oʻrta taʼlimning davlat taʼlim standartlari asosida zamonaviy axborot texnologiyalaridan keng foydalangan holda, “Davlat va huquq asoslari” fani chuqurlashtirib oʻqitilishini tashkil etish; oʻquvchilarni “yurisprudensiya” yoʻnalishi boʻyicha variativ oʻquv rejalari asosida taʼlimning keyingi bosqichlarida samarali taʼlim olishga tayyorlash; nazariy tayyorgarlikning huquqni qoʻllash amaliyoti bilan uzviy bogʻliqligini taʼminlashga qaratilgan mahorat va oʻquv darslarini oʻtkazish uchun yuridik amaliyot xodimlarini jalb qilish orqali darsdan tashqari mashgʻulotlarni samarali tashkil etish; oʻquvchilar “Davlat va huquq asoslari” fanini mukammal oʻzlashtirishi uchun zarur sharoitlarni yaratish; har bir oʻquvchining individual xususiyatlarini hisobga olgan holda, shu jumladan, shaxslararo muloqot, zarur huquqiy maʼlumotlarni tez qidirib topish va mustaqil tahlil qilish hamda bu borada oʻz munosabatini bildirish qobiliyatlarini rivojlantirish; yuqori kasb mahoratiga hamda professional tayyorgarlikka ega boʻlgan tajribali pedagog oʻqituvchilarni jalb qilish; oʻquvchilarni “Davlat va huquq asoslari” fanidan maktab, tuman (shahar), viloyat va respublika olimpiadalarida hamda boshqa tadbirlarda ishtirok etishga tayyorlash. 5. Oʻzbekiston Respublikasi Adliya vazirligi, Maktabgacha va maktab taʼlimi vazirligi: umumtaʼlim muassasalarida huquq fanidan dars beradigan oliy yuridik maʼlumotga ega boʻlmagan pedagog xodimlarni bepul asosda 2026-yil yakuniga qadar bosqichma-bosqich yuridik mutaxassislik boʻyicha qayta tayyorlash uchun zarur choralarni koʻrsin; huquq fanidan dars beradigan pedagog xodimlarning malakasini kelgusida doimiy ravishda oshirib borish maqsadida 2024-yil 1-noyabrga qadar uzluksiz kasbiy rivojlantirish platformasini yaratsin; “Davlat va huquq asoslari” fanidan dars beradigan pedagog xodimlarga uslubiy koʻmaklashib borsin hamda oʻquv-metodik materiallar (videodarslar, taqdimot va koʻrgazmali qurollar hamda boshqa oʻquv materiallari)ni yaratsin; 2024/2025 oʻquv yilidan boshlab umumtaʼlim muassasalarida “Davlat va huquq asoslari” fanidan dars beradigan pedagog xodimlar uchun “Eng yaxshi huquq oʻqituvchisi” respublika koʻrik tanlovini tizimli ravishda oʻtkazish choralarini koʻrsin. Bunda tanlovni tashkil etish bilan bogʻliq boʻlgan xarajatlar Adliya vazirligi hamda Maktabgacha va maktab taʼlimi vazirligining budjetdan tashqari mablagʻlari, homiylik xayriyalari va qonunchilik hujjatlarida taqiqlanmagan boshqa manbalar hisobidan qoplanadi. 6. Oʻzbekiston Respublikasi Maktabgacha va maktab taʼlimi vazirligi Adliya vazirligi bilan birgalikda: davlat taʼlim standartlariga muvofiq “Huquq sinflari” uchun oʻquv rejasini ishlab chiqib tasdiqlasin; oʻquv jarayoni xalqaro taʼlim standartlariga muvofiq yaratilgan zamonaviy oʻquv adabiyotlari asosida amalga oshirilishini taʼminlasin. Bunda oʻquv adabiyotlarini yaratishda oʻquvchilarda kundalik hayotda duch keladigan huquqiy vaziyatlar va muammolarni aks ettiruvchi maʼlumotlar oddiy, sodda va ravon tilda tushunarli bayon qilinishi inobatga olinsin; umumtaʼlim muassasalarining “Davlat va huquq asoslari” fanidan yaratiladigan darsliklar boʻyicha Adliya vazirligidan xulosa olish amaliyotini yoʻlga qoʻysin; “Huquq sinflari” tashkil etiladigan umumtaʼlim muassasalarini oʻquv adabiyotlari, shu jumladan, oʻqituvchilarni metodik qoʻllanmalar bilan taʼminlasin. Mazkur bandda nazarda tutilgan chora-tadbirlarni amalga oshirish bilan bogʻliq xarajatlar har yili Maktabgacha va maktab taʼlimi vazirligiga umumtaʼlim muassasalarini darsliklar va oʻquv-metodik qoʻllanmalar bilan taʼminlash uchun ajratiladigan mablagʻlar doirasida moliyalashtiriladi. 7. Belgilansinki: a) “Huquq sinfi”ga oʻquvchilar “Davlat va huquq asoslari” faniga qiziquvchi 8-sinf oʻquvchilari orasidan saralanib, maktab pedagogik kengashi tavsiyasi asosida direktorning buyrugʻi bilan oʻtkaziladi; b) 2024/2025 oʻquv yilidan boshlab “maktab — litsey — texnikum — universitet” uzluksiz taʼlim tizimi asosida akademik litseylarni muvaffaqiyatli tugatgan oʻquvchilar (ikki yillik oʻqish davrida har bir oʻquv yili yakuniga koʻra oʻzlashtirish baholari “5 (aʼlo)” va “4 (yaxshi)”, biroq oʻzlashtirish baholarining kamida 50 foizi “5 (aʼlo)” boʻlgan bitiruvchilar) test sinovlarisiz toʻgʻridan-toʻgʻri (toʻlov-kontrakt asosida), yuridik texnikumlarga qabul qilinadi; v) akademik litseylar tegishlicha Namangan va Samarqand viloyatlari yuridik texnikumlarining huquq va majburiyatlari, shuningdek, tuzilgan shartnomalari boʻyicha huquqiy vorisi hisoblanadi; g) Namangan va Samarqand viloyatlari yuridik texnikumlarining amaldagi oʻquv dasturlari boʻyicha oʻqitish yakunlanguniga qadar ilgari belgilangan tartibda akademik litseylarda davom ettiriladi, texnikumlar oʻquvchilariga nisbatan ilgari belgilangan imtiyozlar saqlab qolinadi hamda bitiruvchilarga tegishli mutaxassislik boʻyicha diplom beriladi; d) Namangan va Samarqand viloyatlari yuridik texnikumlari xodimlari qonunchilikda belgilangan tartibda akademik litseylardagi mavjud shtat birliklari va mehnatga haq toʻlash miqdorlari doirasida ishga qabul qilinadi; e) akademik litseylarning ijrochi direktori litseyning faoliyatiga oid barcha masalalar, jumladan moliyaviy masalalar, maʼmuriy boshqaruv va oʻquv jarayonini tashkil etish uchun javobgar hisoblanadi; j) akademik litseylarning oʻquv-uslubiy jarayoni yuridik taʼlimning uzluksizligi va izchilligini taʼminlashni hisobga olgan holda, Toshkent davlat yuridik universiteti tomonidan muvofiqlashtiriladi. 8. Akademik litseylarni saqlash xarajatlari 2024-yilda Oʻzbekiston Respublikasi Adliya vazirligiga ajratilgan Davlat budjeti mablagʻlari hamda Adliya vazirligi va Toshkent davlat yuridik universitetining budjetdan tashqari mablagʻlari doirasida, 2025-yildan boshlab esa Davlat budjeti parametrlarida nazarda tutiladi. 9. Oʻzbekiston Respublikasi Adliya vazirligi, Yoshlar ishlari agentligi, Maktabgacha va maktab taʼlimi vazirligi, Oliy taʼlim, fan va innovatsiyalar vazirligi uch oy muddatda umumtaʼlim muassasalari, akademik litsey va kasb-hunar maktablari oʻquvchilari oʻrtasida “Huquqiy zakovat” intellektual oʻyini va “Yosh huquqshunos” koʻrik tanlovlarini oʻtkazish tartibini ishlab chiqsin va tasdiqlasin. 10. Yoshlarning huquqiy savodxonligini oshirish, ularni qonunga itoatkorlik va huquqbuzarlikka toqatsizlik ruhida tarbiyalash boʻyicha chora-tadbirlar dasturi 1-ilovaga muvofiq tasdiqlansin. 11. Vazirlar Mahkamasining 2021-yil 9-sentabrdagi 562-son qarori bilan tasdiqlangan Umumiy oʻrta taʼlim tashkilotlari, akademik litsey va kasb-hunar maktablari oʻquvchilari oʻrtasida fan olimpiadalarini tashkil etish, oʻtkazish hamda xalqaro olimpiadalar ishtirokchilarini saralash va gʻoliblarni ragʻbatlantirish tartibi toʻgʻrisidagi nizomga 2-ilovaga muvofiq qoʻshimcha kiritilsin. 12. Oʻzbekiston Respublikasi Adliya vazirligi: bir oy muddatda akademik litseylarning ustavini ishlab chiqib, belgilangan tartibda tasdiqlanishi hamda davlat roʻyxatidan oʻtkazilishini taʼminlasin; ikki oy muddatda Toshkent davlat yuridik universiteti huzuridagi Samarqand viloyati akademik litseyini 2024-2025-yillar davomida toʻliq kapital taʼmirlash boʻyicha tegishli takliflarni Vazirlar Mahkamasiga kiritsin; uch oy muddatda manfaatdor vazirlik va idoralar bilan birgalikda oʻzlari qabul qilgan normativ-huquqiy hujjatlarni ushbu qarorga muvofiqlashtirsin. 13. Mazkur qarorning bajarilishini nazorat qilish Oʻzbekiston Respublikasi adliya vaziri A.D. Tashkulov, oliy taʼlim, fan va innovatsiyalar vaziri K.A. Sharipov hamda maktabgacha va maktab taʼlimi vaziri H.Oʻ, Umarova zimmasiga yuklansin. T/r Chora-tadbirlar Amalga oshirish mexanizmi Bajarish muddati Masʼul ijrochilar I. “Davlat va huquq asoslari” fanini rivojlantirish yoʻnalishida 1. “Davlat va huquq asoslari” fani reja va dasturlarini qayta koʻrib chiqish. Bunda kriminologiya asoslari, jinoyat va maʼmuriy huquqbuzarlikning mazmuni, javobgarlik choralari hamda salbiy oqibatlari yoritilishiga eʼtibor qaratish. 1. Ishchi guruhni shakllantirish. 2024-yil oktabr Maktabgacha va maktab taʼlimi vazirligi (X. Umarova), Adliya vazirligi (A. Tashkulov), Ichki ishlar vazirligi (P. Bobojonov) 2. “Davlat va huquq asoslari” fani reja va dasturlarini qayta koʻrib chiqish. 3. “Davlat va huquq asoslari” fani reja va dasturlariga “Kriminologiya asoslari” bobini kiritish. Bunda mazkur bobni jinoyat va maʼmuriy huquqbuzarlikning mazmuni, javobgarlik choralari hamda salbiy oqibatlarini tushuntirishga qaratilgan mavzular bilan toʻldirish. 2024-yil noyabr-dekabr 2. “Davlat va huquq asoslari” fanining 11-sinf uchun moʻljallangan darsligining yangi tahririni tayyorlash. 1. “Davlat va huquq asoslari” fani mutaxassislaridan iborat idoralararo mualliflar guruhini tuzish. 2024-yil sentabr Maktabgacha va maktab taʼlimi vazirligi (X. Umarova), Adliya vazirligi (A. Tashkulov), Ichki ishlar vazirligi (P. Bobojonov) 2. “Davlat va huquq asoslari” fanining 11-sinf uchun moʻljallangan darsligining yangi tahririni belgilangan tartibda tayyorlash. 2024-yil oktabr — dekabr 3. “Davlat va huquq asoslari” fanining 11-sinf uchun moʻljallangan darsligini Adliya vazirligi tomonidan ekspertizadan oʻtkazish. 2025-yil yanvar 4. Ishlab chiqilgan yangi tahrirdagi “Davlat va huquq asoslari” fani darsligini oʻquv jarayoniga tatbiq etish choralarini koʻrish. 2025/2026 oʻquv yilidan boshlab 3. “Tarbiya” fanining oʻquv dasturlarini takomillashtirish. 1. Umumiy oʻrta taʼlim muassasalarining oʻquvchilarida huquqiy immunitetni shakllantirish maqsadida “Tarbiya” faniga qonunga itoatkorlik ruhida tarbiyalashga qaratilgan mavzularni kiritish boʻyicha takliflarni ishlab chiqish. 2024-yil dekabr Maktabgacha va maktab taʼlimi vazirligi (X. Umarova), Taʼlimni rivojlantirish respublika ilmiy-metodik markazi (Y. Risyukova), Adliya vazirligi (A. Tashkulov) 2. Ishlab chiqilgan takliflar asosida “Tarbiya” fani oʻquv dasturlari va darsliklarini takomillashtirib borish. Nashr etish rejasiga asosan 4. “Davlat va huquq asoslari” fanidan elektron resurslar, jumladan, elektron darsliklar, oʻquv-metodik majmualar, videodarslarni tayyorlash va ulardan masofaviy taʼlim jarayonida samarali foydalanishni yoʻlga qoʻyish. 1. “Davlat va huquq asoslari” fanidan oʻtiladigan mavzular roʻyxatini shakllantirish. 2024-yil sentabr Adliya vazirligi (A. Tashkulov), Maktabgacha va maktab taʼlimi vazirligi (X. Umarova) 2. Elektron darsliklar, oʻquv-metodik majmualar hamda videodarslar tayyorlash boʻyicha ishchi guruh tuzish. 2024-yil oktabr 3. Shakllantirilgan mavzular roʻyxati asosida elektron darsliklar, oʻquv-metodik majmualar hamda videodarslar tayyorlash. 2024-yil noyabr II. Voyaga yetmaganlar va yoshlarda huquqiy savodxonlik darajasini oshirish yoʻnalishida 5. Bolalar uchun moʻljallangan huquqiy mavzularda, shu jumladan, atrof-muhitga ehtiyotkorona munosabatda boʻlish, darslarga muntazam qatnashish, yoʻl harakati qoidalariga rioya qilishni targʻib qiladigan videoroliklar tayyorlash va tarqatish. 1. Bolalarning kundalik hayotida eng koʻp uchraydigan munosabatlarni tartibga soluvchi normalar mazmun-mohiyatini yoritishga qaratilgan videoroliklar tayyorlash. 2025-yil yanvar — mart Adliya vazirligi (A. Tashkulov), Madaniyat vazirligi (O. Nazarbekov), Maktabgacha va maktab taʼlimi vazirligi (X. Umarova), manfaatdor vazirlik va idoralar 2. Tayyorlangan videoroliklarni ijtimoiy tarmoqlarda keng tarqatish. Doimiy 6. Bolalar uchun huquqiy, mantiqiy, koʻngilochar-interaktiv portal — “bolahuquqlari.uz” faoliyatini yanada takomillashtirish, jumladan, portalni bolalar uchun moʻljallangan maʼlumotlar bilan boyitish. 1. “bolahuquqlari.uz” portali faoliyatini yanada takomillashtirish boʻyicha huquqiy oʻyinlar, huquqiy darsxona boʻlimlarini maʼlumotlar bilan boyitish. 2. Portalni bolalar orasida ommalashtirish choralarini koʻrish. 2024-yil noyabr-dekabr Adliya vazirligi (A. Tashkulov), Maktabgacha va maktab taʼlimi vazirligi (X. Umarova) 7. Taʼlim muassasalarida oʻquvchilar uchun yoshga mos huquq va burchlarni tushuntirish mavzularida ochiq darslar, oʻquv mashgʻulotlarni tizimli va uzluksiz tashkil qilish. 1. Taʼlim muassasalarida oʻquvchilar uchun oʻtkaziladigan ochiq darslar, oʻquv mashgʻulotlari mavzulari roʻyxatini shakllantirish. 2024-yil sentabr Maktabgacha va maktab taʼlimi vazirligi (X. Umarova), Oliy taʼlim, fan va innovatsiyalar vazirligi (K. Sharipov), Adliya vazirligi (A. Tashkulov) 2. Yoshga mos huquq va burchlarni tushuntirishga qaratilgan maʼruza matni, taqdimotlar hamda videoroliklarni tayyorlash boʻyicha ishchi guruh tuzish. 2024-yil oktabr 3. Shakllantirilgan mavzular roʻyxati asosida maʼruza matni, taqdimotlar hamda videoroliklarni tayyorlash. 2024-yil noyabr 8. Koʻzi ojiz oʻquvchilar uchun ularning huquqlariga oid qonunchilik hujjatlari, shu jumladan, yangi tahrirdagi Konstitutsiyaning audio shakllarini tayyorlash hamda koʻzi ojiz va zaif koʻruvchi bolalar uchun ixtisoslashtirilgan maktab-internatlarga yetkazish. 1. Yangi tahrirdagi Konstitutsiyaning mazmun-mohiyatini keng yoritishga qaratilgan audio materiallar tayyorlash. 2. Tayyorlangan materiallarni koʻzi ojiz va zaif koʻruvchi bolalar uchun ixtisoslashtirilgan maktab-internatlarga yetkazish. 2024-yil dekabr Adliya vazirligi (A. Tashkulov), Maktabgacha va maktab taʼlimi vazirligi (X. Umarova), manfaatdor vazirlik va idoralar 9. Professional va oliy taʼlim muassasalari talabalari uchun taʼlim jarayonlari, stipendiya olish, yotoqxona bilan taʼminlanish, taʼlim kreditlari, toʻlov-kontrakt turlari, oʻqishdan chetlashtirish, oʻqishni qayta tiklash, akademik taʼtil olish, oliy taʼlimdan keyingi taʼlim hamda oliy taʼlim bilan bogʻliq boshqa jarayonlarni qamrab olgan maxsus qoʻllanma tayyorlash va elektron shaklda tarqatish. 1. Professional va oliy taʼlim muassasalari talabalari uchun qoʻllanma loyihasini tayyorlash va belgilangan tartibda tasdiqlash. 2025-yil fevral Adliya vazirligi (A. Tashkulov), Oliy taʼlim, fan va innovatsiyalar vazirligi (K. Sharipov) 2. Tayyorlangan qoʻllanmani manfaatdor vazirlik va idoralarga tarqatish. 2025-yil mart 10. Ommaviy axborot vositalari (OAV), jumladan, televideniye va radioda bolalar huquqlariga bagʻishlangan maxsus koʻrsatuv va eshittirishlar tashkil qilish. Bunda huquqiy mavzularni sodda va qiziqarli tarzda yoritish. 1. OAVda yoritiladigan bola huquqlariga oid mavzular roʻyxatini shakllantirish. 2024-yil oktabr Maktabgacha va maktab taʼlimi vazirligi (X. Umarova), Oliy taʼlim, fan va innovatsiyalar vazirligi (K. Sharipov), Madaniyat vazirligi (O. Nazarbekov), Adliya vazirligi (A. Tashkulov), Axborot va ommaviy kommunikatsiyalar agentligi (A. Xadjayev) 2. Mavzular roʻyxatiga asosan televideniye, radio va boshqa OAVlarda bola huquqlariga bagʻishlangan maxsus koʻrsatuv va eshittirishlar orqali chiqishlarni tashkil etish. Doimiy 11. Bolalar oromgohlarida bolalar uchun turli huquqiy mavzularda mashgʻulot va tadbirlar oʻtkazib borish. 1. Oliy taʼlim muassasalarining iqtidorli talabalari orasidan tegishli targʻibot guruhlarini shakllantirish hamda targʻibot materiallarini (flayer, banner, slayd, infografika va boshqa tarqatma materiallar) tayyorlash. Har yili may oyida Yoshlar ishlari agentligi (A. Saʼdullayev), Maktabgacha va maktab taʼlimi vazirligi (X. Umarova), Oliy taʼlim, fan va innovatsiyalar vazirligi (K. Sharipov), Adliya vazirligi (A. Tashkulov), manfaatdor vazirlik va idoralar 2. Bolalar oromgohlarida huquqiy mavzularda oʻtkaziladigan tadbirlar reja-grafigini tasdiqlash. Har yili may oyida 3. Reja-grafikka asosan tizimli ravishda huquqiy mavzularda mashgʻulot va tadbirlar oʻtkazib borish. Doimiy III. Taʼlim muassasalarida qonunga itoatkor hamda huquqbuzarliklarga toqatsiz yoshlarni tarbiyalash yoʻnalishida 12. Umumiy oʻrta taʼlim maktablarida amaliyotchi huquqshunoslar tomonidan amaliy dars mashgʻulotlari oʻtkazilishini tashkil etish. Bunda voyaga yetmaganlarning huquqlari, burchlari, huquqbuzarlik tushunchasi hamda uning oqibatlari, shaxsiy huquq va erkinliklar, inson huquqlari va erkinliklarining kafolatlanishi, davlat hokimiyatining tizimi, Oʻzbekiston Respublikasining sud hokimiyati, davlat xizmatlarini koʻrsatish tartibi kabi masalalarni yoritishga eʼtibor qaratish. 1. Umumiy oʻrta taʼlim muassasalari oʻquvchilariga amaliyotchi huquqshunoslar tomonidan oʻtkaziladigan amaliy dars mashgʻulotlari roʻyxatini shakllantirish. 2024-yil oktabr Adliya vazirligi (A. Tashkulov), Ichki ishlar vazirligi (P. Bobojonov), Maktabgacha va maktab taʼlimi vazirligi (X. Umarova), Bosh prokuratura (N. Yoʻldoshev), Oliy sud (B. Islamov), Advokatlar palatasi (Sh. Sadikov) 2. Shakllantirilgan mashgʻulotlar roʻyxati asosida har oyda kamida bir marotaba amaliyotchi huquqshunoslar (profilaktika inspektorlari, sudyalar, prokurorlar, advokatlar, adliya xodimlari) tomonidan huquqiy mavzularda darsdan tashqari amaliy dars mashgʻulotlarini oʻtkazilishini tashkil etish. 2024/2025 oʻquv yili davomida 13. Umumiy oʻrta taʼlim muassasalari, akademik litsey va kasb-hunar maktablari oʻquvchilari oʻrtasida “Huquq bilimdoni” fan olimpiadasi oʻtkazishni yoʻlga qoʻyish. 1. “Huquq bilimdoni” fan olimpiadasini tashkil etish. 2024/2025 oʻquv yilidan boshlab Maktabgacha va maktab taʼlimi vazirligi (X. Umarova), Oliy taʼlim, fan va innovatsiyalar vazirligi (K. Sharipov), Adliya vazirligi (A. Tashkulov), manfaatdor vazirlik va idoralar 2. Olimpiadaning respublika bosqichini yuqori saviyada oʻtkazish. Doimiy 14. Umumiy oʻrta taʼlim muassasalari, akademik litsey va kasb-hunar maktablari oʻquvchilari oʻrtasida “Yosh huquqshunos” koʻrik-tanlovini tashkil etish. 1. “Yosh huquqshunos” koʻrik tanlovini tashkil etish va oʻtkazish boʻyicha nizom loyihasini ishlab chiqish. 2024-yil noyabr Adliya vazirligi (A. Tashkulov), Maktabgacha va maktab taʼlimi vazirligi (X. Umarova), Oliy taʼlim, fan va innovatsiyalar vazirligi (K. Sharipov), manfaatdor vazirlik va idoralar 2. Nizom loyihasini Maktabgacha va maktab taʼlimi vazirligi, Oliy taʼlim, fan va innovatsiyalar vazirligi hamda Adliya vazirligi qoʻshma qarori bilan tasdiqlash. 2024-yil dekabr 3. Toʻrt bosqichli (taʼlim muassasasi, tuman/shahar, hududiy hamda respublika) “Yosh huquqshunos” koʻrik tanlovini tashkil etish. 2024/2025 oʻquv yilidan boshlab 15. Umumiy oʻrta taʼlim muassasalari, akademik litsey va kasb-hunar maktablari oʻquvchilari oʻrtasida “Huquqiy zakovat” intellektual oʻyinini tashkil etish. 1. “Huquqiy zakovat” intellektual oʻyinini tashkil etish yuzasidan konsepsiyani ishlab chiqish. 2024-yil dekabr Yoshlar ishlari agentligi (A. Saʼdullayev), Maktabgacha va maktab taʼlimi vazirligi (X. Umarova), Oliy taʼlim, fan va innovatsiyalar vazirligi (K. Sharipov), Adliya vazirligi (A. Tashkulov) 2. Uch bosqichli (tuman/shahar, hududiy hamda respublika) “Huquqiy zakovat” intellektual oʻyinini tashkil etish. 2025/2026 oʻquv yilidan boshlab 16. Voyaga yetmaganlar va yoshlar oʻrtasida huquqiy bilimlarni mustahkamlash bilan birga ijodkorlik qobiliyatlarini ham rivojlantirishga qaratilgan huquqiy mavzularda insho, rassomlik va boshqa ijodiy tanlovlar oʻtkazish. 1. Taʼlim muassasalari oʻquvchilari oʻrtasida ijodiy tanlovlarni tashkil etish va oʻtkazib borish. 2. Tanlovda sovrinli oʻrinlarni egallagan ishtirokchilarni homiylar xayriyalari hisobidan ragʻbatlantirish. 2024/2025 oʻquv yilidan boshlab Maktabgacha va maktab taʼlimi vazirligi (X. Umarova), Oliy taʼlim, fan va innovatsiyalar vazirligi (K. Sharipov), Madaniyat vazirligi (O. Nazarbekov) 17. Zamonaviy koʻrgazmali oʻqitish vositalari bilan taʼminlangan “Huquq sinflari”ni bosqichma-bosqich tashkil etish. 1. “Huquq sinf”lari tashkil etiladigan umumiy oʻrta taʼlim muassasalari roʻyxatini shakllantirish. Har yili (sentabr-oktabr) Adliya vazirligi (A. Tashkulov), Maktabgacha va maktab taʼlimi vazirligi (X. Umarova), manfaatdor vazirlik va idoralar 2. Belgilangan umumiy urta taʼlim muassasalaridagi “Huquq sinf”larini zamonaviy koʻrgazmali oʻqitish vositalari bilan taʼminlash. Rejaga asosan 18. Umumiy oʻrta taʼlim muassasalarini huquqiy metodik qoʻllanmalar bilan bepul taʼminlash. 1. Oʻquvchilarning yoshi, psixofiziologik xususiyatini inobatga olgan holda, kundalik hayotda toʻqnash keladigan huquqiy vaziyat va muammolarni sodda shaklda tushuntirishga qaratilgan turli koʻrgazmali koʻrinishdagi tarqatma materiallarni tayyorlash. 2. Tayyorlangan tarqatma materiallarni umumiy oʻrta taʼlim muassasalariga bepul tarqatish. 2024-2026-yillar davomida Adliya vazirligi (A. Tashkulov), Maktabgacha va maktab taʼlimi vazirligi (X. Umarova), Oliy taʼlim, fan va innovatsiyalar vazirligi (K. Sharipov) IV. Voyaga yetmaganlar va yoshlar oʻrtasidagi huquqbuzarlikning oldini olish boʻyicha ilmiy tadqiqotlar olib borish 19. Voyaga yetmaganlar va yoshlar oʻrtasidagi huquqbuzarliklarning kelib chiqish sabablarini ilmiy tadqiq qilish va uning oldini olish boʻyicha ilmiy asoslantirilgan takliflar ishlab chiqish. 1. Kriminologiya sohasidagi yetakchi olimlar va tadqiqotchilar tomonidan huquqbuzarliklar sodir etilish sabablarini viloyatlar kesimida joylarga chiqib, ilmiy tadqiq qilish va maʼlumotlar toʻplash. 2024-yil noyabr-dekabr Ichki ishlar vazirligi (P. Bobojonov), Adliya vazirligi (A. Tashkulov), Oliy taʼlim, fan va innovatsiyalar vazirligi (K. Sharipov) 2. Toʻplangan maʼlumotlar asosida shakllantirilgan ilmiy ishlanmalarni respublika ilmiy-amaliy konferensiyasi doirasida muhokamadan oʻtkazish. 2024-yil dekabr 3. Respublika ilmiy-amaliy konferensiyasi doirasida shakllantirilgan ilmiy xulosani tegishli tashkilotlarga yuborish. 2025-yil fevral 20. Yoshlar oʻrtasidagi huquqbuzarliklarning kelib chiqish sabablarini oʻrganishga qaratilgan ilmiy tadqiqotlar hajmini oshirish. 1. Voyaga yetmaganlar va yoshlar oʻrtasidagi huquqbuzarliklarning kelib chiqish sabablarini oʻrganishga qaratilgan ilmiy tadqiqotlarni moliyalashtirishga ustuvorlik berish tartibini ishlab chiqish. 2. Voyaga yetmaganlar va yoshlar oʻrtasidagi huquqbuzarliklarning kelib chiqish sabablarini oʻrganishga qaratilgan ilmiy tadqiqotlarni moliyalashtirishning minimal kvotasini belgilash. 2024-yil noyabr Innovatsion rivojlanish agentligi (Sh. Rajabbayev), Ichki ishlar vazirligi (P. Bobojonov), Adliya vazirligi (A. Tashkulov) 21. Voyaga yetmaganlar va yoshlar oʻrtasidagi huquqbuzarliklarning kelib chiqish sabablari va uning oldini olishga qaratilgan doktorlik va magistrlik tadqiqotlar sonini oshirish. 1. Voyaga yetmaganlar va yoshlar oʻrtasidagi huquqbuzarliklarning kelib chiqish sabablari va uning oldini olishga qaratilgan magistrlik tadqiqot mavzularining sonini oshirish. 2. Voyaga yetmaganlar va yoshlar oʻrtasidagi huquqbuzarliklarning kelib chiqish sabablari va uning oldini olishga qaratilgan tadqiqotlarni olib bormoqchi boʻlgan talabgorlarga tayanch doktorantura va doktoranturaga qabul bosqichida ustuvorlik berish. 2024-yil noyabr Adliya vazirligi (A. Tashkulov), Oliy taʼlim, fan va innovatsiyalar vazirligi (K. Sharipov), Ichki ishlar vazirligi (P. Bobojonov) IV. Umumiy oʻrta taʼlim muassasalarining huquq fani oʻqituvchilarini qayta tayyorlash va ularning malakasini oshirish yoʻnalishida 22. Umumiy oʻrta taʼlim muassasalarining “Davlat va huquq asoslari” fanidan dars beradigan oliy yuridik maʼlumotga ega boʻlmagan pedagog xodimlarni malakasini oshirish. 1. Umumiy oʻrta taʼlim muassasalarining “Davlat va huquq asoslari” fanidan dars beradigan, oliy yuridik maʼlumotga ega boʻlmagan pedagog kadrlar roʻyxatini shakllantirish. 2024-yil noyabr Maktabgacha va maktab taʼlimi vazirligi (X. Umarova), Adliya vazirligi (A. Tashkulov) 2. Roʻyxat asosida ularni Adliya vazirligi huzuridagi Yuridik kadrlarni qayta tayyorlash va malakasini oshirish institutida bepul asosda malakasini oshirish va qayta tayyorlashni tashkil etish. 2024 — 2026-yillar (reja-grafik asosida) 23. Umumiy oʻrta taʼlim muassasalari, akademik litsey va kasb-hunar maktablarining “Davlat va huquq asoslari” fani oʻqituvchilari oʻrtasida “Eng yaxshi huquq oʻqituvchisi” koʻrik tanlovini tashkil etish. 1. “Eng yaxshi huquq oʻqituvchisi” koʻrik tanlovini tashkil etish va oʻtkazish boʻyicha nizom loyihasini ishlab chiqish. 2024-yil avgust Adliya vazirligi (A. Tashkulov), Maktabgacha va maktab taʼlimi vazirligi (X. Umarova), Oliy taʼlim, fan va innovatsiyalar vazirligi (K. Sharipov) 2. Nizom loyihasini Maktabgacha va maktab taʼlimi vazirligi, Oliy taʼlim, fan va innovatsiyalar vazirligi hamda Adliya vazirligi qoʻshma qarori bilan tasdiqlash. 2024-yil sentabr 3. Toʻrt bosqichli (taʼlim muassasasi, tuman/shahar, hududiy hamda respublika) “Yosh huquqshunos” koʻrik tanlovini tashkil etish. 4. Hamkor tashkilotlar tomonidan sovrinli oʻrinlarni egallagan oʻquvchilarni ragʻbatlantirish. 2024/2025 oʻquv yilidan boshlab 24. Pedagogika yoʻnalishida taʼlim beruvchi davlat oliy taʼlim muassasalari oʻquv rejalarini qayta koʻrib chiqish. 1. Pedagogik yoʻnalishda taʼlim beruvchi davlat oliy taʼlim muassasalarining oʻquv rejasini qayta koʻrib chiqib, tahlil qilish. 2025-yil aprel Oliy taʼlim, fan va innovatsiyalar vazirligi (K. Sharipov) 2. Tahlil asosida pedagogik yoʻnalishda taʼlim beruvchi davlat oliy taʼlim muassasalarining oʻquv rejasini takomillashtirish choralarini koʻrish. Bunda tegishli fanlarning oʻquv dasturiga boʻlajak oʻqituvchilarning qonunga itoatkorlik layoqatini rivojlantirishga yoʻnaltirilgan oʻquv modulini kiritishni nazarda tutish. 2025-yil may 1. 1-ilova quyidagi mazmundagi 161-pozitsiya bilan toʻldirilsin: “ 161 Davlat va huquq asoslari fani + + + ”.